text.text: Kurup ka ANTF ia u Ganja ba palat 1500 kg na jan Lumshnong
text.text_idx: #000000
text.text: Kane ka mini trok ka dei kaba don u nombor TR-05-B-1903 bad la suba jur ba ka dei kaba wan na ki thain Tripura.
text.text_idx: #000002
text.text: Kat kum ka jingpyntip u Superintendent of Police ka East Jaintia Hills u Jagpal Singh Dhanoa la ong ba ki Pulit ka East Jaintia Hills kila ioh jingtip hynnin ka janmiet por 4:30 ia ka jingwan kane ka mini trok na ka thain Umkiang.
text.text_idx: #000003
text.text: “Mar mar ki Pulit kila pynieng ia ka jaka talasi kali ha Lumshnong ban ioh bat ia kane ka trok. Ki Pulit haba iohi ia kane ka trok kila pynsangeh pynban u nongniah ha ka jaka ban sangeh, ula phet krad pynban na kane ka jaka” ula ong.
text.text_idx: #000004
text.text: Ki Pulit ka ANTF kila behthong ia kane ka trok bad kila lap ia kane ka kali hadien 2 km ka jingjngai bad la shem ruh ba ki briew ba don ha kane ka kali kila phet krad.
text.text_idx: #000005
text.text: Une u Heh Pulit u iathuh ba ka ANTF ha ryngkat ka jingdon ki nongsakhi ba laitluid, kala khynra ia ka bynta ba shadien jong ka trok bad kala lap haduh 212 tylli ki synduk plastic bala sop da ka tape rong ktieh, kiba khia haduh 1556 kg.
text.text_idx: #000006
text.text: “Hadien ka jingleh ia ki test, la shem ba une u mar ba don ha synduk u dei u ganja” ong u Jagpal Singh.
text.text_idx: #000007
text.text: Ia kane ka trok bad ia u jingdik la kurup noh da ki Pulit kiba la register ia ka case hapoh ka Lumshnong Police Station kat kum ka kyndon 8 (C)/20 (b) (ii) (C)/29 jong ka NDPS Act.
text.text_idx: #000008
text.text: Kem ka NIA ia u nong Manipur ba iasuhbuit ban hiar thma ia ka Sorkar India
text.text_idx: #000012